stanford-oval/wikipedia huggingface dataset:
กีฬายิงปืนในโอลิมปิกฤดูร้อน

| กีฬายิงปืนในโอลิมปิกฤดูร้อน |
| --- | --- |
สัญลักษณ์กีฬายิงปืน
หน่วยงาน: ไอเอสเอสเอฟ
รายการ: 2 (ชาย: 1; หญิง: 1)
การแข่งขัน
 1896  1900  1904  1908  1912  1920   1924  1928  1932  1936  1948  1952 1956  1960  1964  1968  1972  1976 1980  1984  1988  1992  1996  2000 2004  2008  2012  2016  2020  2024 
  ผู้ที่ได้รับเหรียญรางวัล 
กีฬายิงปืนในโอลิมปิก เป็นกีฬาที่แข่งกันที่ความแม่นยำ ปิแอร์ เดอ กูแบร์แตง (Pierre De Coubertin) ผู้ฟื้นฟูโอลิมปิกสมัยใหม่นั้น เขาก็เคยเป็นแชมป์ยิงปืนสั้นของประเทศฝรั่งเศสมาหลายปีก่อนแล้ว เขาได้ร่วมแข่งขันกีฬาโอลิมปิกครั้งแรกที่กรุงเอเธนส์ในปี 1896 ด้วย ในตอนนั้นมีการแข่งขันเพียง 3 รายการเท่านั้น จากนั้นกีฬายิงปืนก็ได้รับการบรรจุในโอลิมปิกมาโดยตลอด ขาดอยู่เพียง 2 ครั้ง คือ ปี 1904 ที่เซนต์หลุยส์ สหรัฐอเมริกา และ ปี 1928 ที่ อัมสเตอร์ดัม ประเทศเนเธอร์แลนด์ รายการประเภททีมซึ่งมีทั้งปืนสั้นและปืนยาวค่อยๆถูกตัดออกไปจนหมดไปอย่างสิ้นเชิงในปี 1948
การยิงปืนเป้าบินรายการสกีท (Skeet) ที่มีขึ้นในช่วงระหว่างปี 1910 ถึง 1915 ในฐานะกีฬาซ้อมมือสำหรับนักยิงปืนนั้นได้รับการบรรจุในโอลิมปิกปี 1968 ที่เม็กซิโกซิตี ประเทศเม็กซิโก
ในสมัยก่อนมีการแข่งขันแบบไม่จำกัดเพศด้วย เรียกว่ารายการโอเพ่น เป็นรายการที่ทั้งหญิงและชายแข่งขันกันด้วยความเสมอภาค ชิงเหรียญเดียวกัน และตลอดมาก็เป็นนักกีฬายิงปืนชายที่คว้าชัยชนะไปครอง จนถึงปี 1976 นักยิงปืนหญิงจึงสามารถเอาชนะได้เหรียญทองเป็นครั้งแรก ซึ่งเกือบทุกรายการแข่งขันในปัจจุบันนี้ทำการแข่งขันในร่มกันทั้งหมด ยกเว้นการแข่งขันยิงเป้าบินที่ยังเป็นการแข่งขันกลางแจ้งอยู่
เบิร์ดซน เบิร์ด-เสก

| --- | --- |
คอนเสิร์ตคอนเสิร์ตโดยธงไชย แมคอินไตย์
ธงไชย และเสกสรรค์ ในคอนเสิร์ตฯ
สถานที่จัด: อิมแพ็ค เมืองทองธานี
โปรดิวเซอร์: จีเอ็มเอ็ม แกรมมี่
เบิร์ดซน เบิร์ด-เสก  เป็นคอนเสิร์ตของ ธงไชย แมคอินไตย์ และ เสกสรรค์ ศุขพิมาย ซึ่งจัดขึ้นภายหลังจากอัลบั้มพิเศษ เบิร์ด-เสก วางจำหน่าย โดยจัดคอนเสิร์ตในวันที่ 5 - 6 มิถุนายน พ.ศ. 2547 แสดงที่  อิมแพ็ค เมืองทองธานี กรุงเทพฯ จำนวน 2 รอบการแสดง มีแขกรับเชิญเป็นนักร้อง ปาล์มมี่ สำหรับการจำหน่ายบัตรคอนเสิร์ตเต็มทุกที่นั่งภายใน 15 นาที นอกจากนั้นมีทัวร์คอนเสิร์ต 3 ภาค ณ จังหวัดขอนแก่น จังหวัดสุราษฎร์ธานี จังหวัดเชียงใหม่ และปิดท้ายที่กรุงเทพฯ อีกครั้ง
แขกรับเชิญ

วันที่ 5 - 6 มิถุนายน 2547 แขกรับเชิญ อีฟ ปานเจริญ (ปาล์มมี่)
บัตรคอนเสิร์ต

ราคาบัตรคอนเสิร์ตเบิร์ดซน เบิร์ด-เสก 1500, 1200, 1000, 800 และ 500
ลำดับบทเพลงในคอนเสิร์ต

ลำดับบทเพลง และผู้ร้องในคอนเสิร์ต มีดังนี้
| ลำดับ | บทเพลง | ผู้ขับร้อง |
| --- | --- | --- |
| 1 | สบาย สบาย | เบิร์ด |
| 2 | ใจสั่งมา | เบิร์ด & เสก |
| 3 | ขอบใจจริงๆ | เบิร์ด & เสก |
| 4 | อมพระมาพูด | เบิร์ด & เสก |
| 5 | คอนฟิวส์ (Confused) ซะ | เบิร์ด & เสก |
| 6 | อยากเป็นแฟนเธอ | เบิร์ด & เสก |
| 7 | ซมซาน | เบิร์ด & เสก |
| 8 | นานเท่าไหร่ก็รอ | เบิร์ด & เสก |
| 9 | ถ่านไฟเก่า | เบิร์ด |
| 10 | ยาใจคนจน | เบิร์ด |
| 11 | ชาติก่อนมาลี...ชาตินี้แครอน | เบิร์ด |
| 12 | มอไซค์รับจ้าง | เสก |
| 13 | ฉันหรือเธอ (ที่เปลื่ยนไป) | เสก |
| 14 | รับ (แฟนเธอ) ไม่ได้ | เสก |
| 15 | สองเป็นหนึ่ง | เบิร์ด & เสก & ปาล์มมี่ |
| 16 | อยากร้องดังดัง | เบิร์ด & ปาล์มมี่ |
| 17 | เขาลืม | ปาล์มมี่ |
| 18 | Stay | ปาล์มมี่ |
| 19 | คุณรู้ไหมครับ | เบิร์ด |
| 20 | แก้วตา - แก้วโตว | เบิร์ด |
| 21 | สามสิบยังแจ๋ว | เบิร์ด & เสก |
| 22 | สวยไม่เกรงใจใคร | เบิร์ด & เสก |
| 23 | คุณรู้ไหมครับ | เบิร์ด & เสก |
| 24 | อมพระมาพูด | เบิร์ด & เสก |
กิจกรรม

ภายหลังจากสิ้นสุดการแสดงคอนเสิร์ต เบิร์ดซน เบิร์ด-เสก ที่อิมแพ็ค เมืองทองธานี กรุงเทพฯ เขามีทัวร์คอนเสิร์ต ในช่วงเดือนมิถุนายน - สิงหาคม 2547 ณ จังหวัดต่างๆ จำนวน 3 จังหวัด และปิดท้ายที่กรุงเทพฯ อีกครั้ง ดังนี้
19 มิถุนายน 2547 ณ หอประชุมอเนกประสงค์กาญจนาภิเษก จังหวัดขอนแก่น
26 มิถุนายน 2547 ณ สหกรณ์สุราษฎร์ธานี(CO-OP) จังหวัดสุราษฎร์ธานี
3 กรกฎาคม 2547 ณ โรงแรมโลตัสปางสวนแก้ว จังหวัดเชียงใหม่
7 สิงหาคม 2547 ณ กรุงเทพฯ
การวางจําหน่าย

ในคอนเสิร์ต เบิร์ดซน เบิร์ด-เสก ได้ถูกวางจำหน่ายในรูปแบบวีซีดีและดีวีดีบันทึกการแสดงสด เมื่อวันที่ 20 กรกฏาคม 2547
ผู้อารักขามัสยิดศักดิ์สิทธิ์ทั้งสอง

| ผู้อารักขามัสยิดศักดิ์สิทธิ์ทั้งสอง |
| --- | --- |
خَادِمُ ٱلْحَرَمَيْنِ ٱلشَّرِيفَيْنِ  Khādim al-Ḥaramayn aš-Šarīfayn (ในภาษาอาหรับ)
อยู่ในราชสมบัติ

ซัลมาน บิน อับดุลอะซีซ ตั้งแต่ 23 มกราคม ค.ศ. 2015
 
รายละเอียด
กษัตริย์องค์แรก: เศาะลาฮุดดีน
ผู้อารักขามัสยิดศักดิ์สิทธิ์ทั้งสอง (อังกฤษ: Custodian of the Two Holy Mosques, ชื่อย่ออังกฤษ CTHM; อาหรับ: خَادِمُ ٱلْحَرَمَيْنِ ٱلشَّرِيفَيْنِ) บางครั้งอาจจะแปลเป็น ผู้รับใช้สองสถานที่ศักดิ์สิทธิ์ หรือ ผู้ปกป้องสองเมืองศักดิ์สิทธิ์ เป็นการปกครองแบบราชวงศ์ที่ใช้กันเกือบทั้งผู้นำโลกอิสลาม รวมถึงราชวงศ์อัยยูบิด, มัมลูก, ออตโตมัน และพระมหากษัตริย์ซาอุดีอาระเบียในช่วงปัจจุบัน บางครั้งมีการเทียบตำแหน่งนี้กับเคาะลีฟะฮ์อิสลาม โดยพฤตินัย> ชื่อนี้ได้ให้กับผู้ปกรองที่ปกป้องสถานที่ศักดิ์สิทธิ์ของอิสลามทั้งสองแห่ง คือ: มัสยิดใหญ่แห่งมักกะฮ์ (อาหรับ: اَلْمَسْجِدُ ٱلْحَرَامُ, อักษรโรมัน: Al-Masjid al-Ḥarām, "มัสยิดอันศักดิ์สิทธิ์") ในมักกะฮ์ และมัสยิดอันนะบะวี (อาหรับ: اَلْمَسْجِدُ ٱلنَّبَوِيُّ, อักษรโรมัน: Al-Masjid an-Nabawī) ในมะดีนะฮ์ ซึ่งทั้งสองเมืองอยู่ในฮิญาซ บริเวณคาบสมุทรอาหรับ
ประวัติศาสตร์

เชื่อกันว่าคนแรกที่ใช้ตำแหน่งนี้คือเศาะลาฮุดดีน
หลังจากชนะราชวงศ์มัมลูกและปกครองมักกะฮ์และมะดีนะได้เมื่อ ค.ศ.1517 สุลต่านเซลิมที่ 1 แห่งจักรวรรดิออตโตมันได้สร้างชื่อใหม่แทน Ḥākimü'l-Ḥaremeyn (อาหรับ: حَـاكِـمُ الْـحَـرَمَـيْـن, ผู้ปกครองสองมัสยิดอันศักดิ์สิทธิ์) เป็นชื่อ Ḫādimü'l-Ḥaremeyn (อาหรับ: خَـادِمُ الْـحَـرَمَـيْـن; ผู้รับใช้สองเมืองอันศักดิ์สิทธิ์)
กษัตริย์องค์แรกของประเทศซาอุดีอาระเบียที่ใช้ตำแหน่งนี้คือ สมเด็จพระราชาธิบดีฟัยศ็อล บิน อับดัลอะซีซ อาล ซะอูด (1906–1975) ส่วนคอลิด ทายาทของพระองค์ ไม่ใช้ชื่อนี้ แต่หลังจากนั้นฟะฮด์ใช้ชื่อนั้นใหม่พร้อมกับคำนำหน้า "สมเด็จ" สมเด็จพระราชาธิบดีซัลมาน บิน อับดุลอะซีซ อาล ซะอูด กษัตริย์องค์ปัจจุบัน ได้ใช้ชื่อเดียวกันหลังจากการสวรรคตของสมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด เมื่อวันที่ 23 มกราคม ค.ศ.2015
มัสยิดศักดิ์สิทธิ์แห่งมักกะฮ์ (ซ้าย) และมะดีนะฮ์ (ขวา) ในเอกสารตัวเขียนทางศาสนาในคริสต์ศตวรรษที่ 18
คาร์มา (เพลงเทย์เลอร์ สวิฟต์)

Error ซิงเกิลโดยเทย์เลอร์ สวิฟต์
"คาร์มา" (อังกฤษ: Karma) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มชุดที่ 10 ของเธอ มิดไนส์ (2022) สวิฟต์ประพันธ์และผลิตเพลงร่วมกับแจ็ก แอนโตนอฟฟ์, ซุนเวฟ และคีอานู บีตส์ ส่วนจาฮาน สวีตเป็นผู้ประพันธ์เพิ่มเติม รีพับลิกเรเคิดส์ได้เผยแพร่เพลงนี้ทางวิทยุของสหรัฐเมื่อวันที่ 1 พฤษภาคม ค.ศ. 2023 โดยเป็นซิงเกิลที่สามของอัลบั้ม เวอร์ชันรีมิกซ์มีแร็ปเปอร์ชาวอเมริกัน ไอซ์สไปซ์ มาร่วมร้องในเพลง และได้เผยแพร่เมื่อวันที่ 26 พฤษภาคม ค.ศ. 2023 โดยเป็นส่วนหนึ่งของอัลบั้มมิดไนส์รุ่นขยาย
ในบทประพันธ์ของเพลง "คาร์มา" สวิฟต์กล่าวว่า "กรรมดี" ของเธอนั้นนำสิ่งดี ๆ มาสู่ชีวิตอย่างไร ซึ่งตรงข้ามกับคนที่เคยกล่าวว่าร้ายเธอ ในทางดนตรีนั้น เพลงนี้ผสมผสานแนวเพลงดิสโก อิเล็กโทรแคลช และชิลล์เวฟเข้ากับองค์ประกอบของแนวเพลงเทคโน ออลเทอร์นาทิฟร็อก และนิวเวฟ การผลิตนั้นโดดเด่นด้วยจังหวะกลอสซีบีตและการสั่นไหวซินธิไซเซอร์ นักวิจารณ์ร่วมสมัยมองว่า "คาร์มา" เป็นไฮไลต์ของอัลบั้มมิดไนส์ โดยยกย่องในด้านการผลิตที่สดใส ทำนองที่เสนาะหู และเนื้อร้องที่ตลกขบขัน
ในเชิงพาณิชย์ "คาร์มา" ติดสิบอันดับสูงสุดในออสเตรเลีย แคนาดา ไอร์แลนด์ นิวซีแลนด์ ฟิลิปปินส์ และสหรัฐอเมริกา และติด 20 อันดับในกรีซ มาเลเซีย โปรตุเกส สิงคโปร์ สโลวาเกีย แอฟริกาใต้ และสหรัฐอเมริกา สหราชอาณาจักร; ขึ้นสูงสุดที่อันดับสองในชาร์ตบิลบอร์ดฮอต 100 และอันดับหกในชาร์ตบิลบอร์ดโกลบอล 200 สวิฟต์ได้ทำการแสดงสดเพลง "คาร์มา" เป็นเพลงปิดของทัวร์คอนเสิร์ตดิเอราส์ทัวร์ มิวสิกวิดีโอเปิดตัวในวันที่ 26 พฤษภาคม ค.ศ. 2023 ในขณะที่ทำการแสดงดิเอราส์ทัวร์ที่เมืองอีสต์รัทเทอร์ฟอร์ด รัฐนิวเจอร์ซีย์ และได้เผยแพร่ในวันรุ่งขึ้น โดยวิดีโอเป็นจินตนิมิตระดับสูงกำกับโดยสวิฟต์ มีแนวคิดเกี่ยวกับจักรวาลและอวกาศที่ขับเคลื่อนด้วยเอฟเฟกต์ดิจิทัล
ชาร์ต

| ชาร์ต (2022–2023) | อันดับ สูงสุด |
| --- | --- |
Australia (ARIA): 2
Canada (Canadian Hot 100): 4
Canada AC (Billboard): 19
Canada CHR/Top 40 (Billboard): 4
Canada Hot AC (Billboard): 6
Croatia (HRT): 58
Czech Republic (Singles Digitál Top 100): 35
France (SNEP): 127
Global 200 (Billboard): 6
Greece International (IFPI): 12
Ireland (IRMA): 8
Japan Hot Overseas (Billboard Japan): 18
Latvia (EHR): 38
Latvia Airplay (LAIPA): 17
Malaysia (Billboard): 20
Malaysia International (RIM): 18
New Zealand (Recorded Music NZ): 9
Nigeria (TurnTable Top 100): 57
Norway (VG-lista): 37
Philippines (Billboard): 7
Portugal (AFP): 20
Singapore (RIAS): 12
Slovakia (Singles Digitál Top 100): 12
South Africa (Billboard): 21
Spain (PROMUSICAE): 66
Sweden (Sverigetopplistan): 38
Swiss Streaming (Schweizer Hitparade): 40
UK Singles (OCC): 12
US Billboard Hot 100: 2
US Adult Contemporary (Billboard): 21
US Adult Top 40 (Billboard): 7
US Dance/Mix Show Airplay (Billboard): 25
US Mainstream Top 40 (Billboard): 3
Vietnam (Vietnam Hot 100): 25
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Canada (Music Canada) | Platinum | 80,000 |
| New Zealand (RMNZ) | Gold | 15,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการวางจำหน่าย

| ภูมิภาค | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| สหรัฐ | 1 พฤษภาคม 2023 | ดนตรีร่วมสมัยสำหรับผู้ใหญ่ | ต้นฉบับ | รีพับลิก |  |
| สหรัฐ | 2 พฤษภาคม 2023 | วิทยุฮิตร่วมสมัย | ต้นฉบับ | รีพับลิก |  |
| อิตาลี | 26 พฤษภาคม 2023 | ออกอากาศทางวิทยุ | ไอซ์สไปซ์รีมิกซ์ | ยูนิเวอร์แซล |  |
| สหรัฐ | 27 พฤษภาคม 2023 | ดิจิทัลดาวน์โหลด | ไอซ์สไปซ์รีมิกซ์ | รีพับลิก |  |
ผจญภัยล่าขุมทรัพย์สุดขอบโลก

| ผจญภัยล่าขุมทรัพย์สุดขอบโลก |
| --- | --- |
กำกับ: รูเบน เฟลสเชอร์
นักแสดงนำ: ทอม ฮอลแลนด์ มาร์ก วาห์ลเบิร์ก
บริษัทผู้สร้าง: โคลัมเบียพิคเจอร์ส โซนี่ เพลย์สเตชัน โปรดักชั่นส์ แอทลาสเอนเตอร์เทนเมนต์ 
วันฉาย: 7 กุมภาพันธ์ 2022 (บาร์เซโลนา) 18 กุมภาพันธ์ 2022 (สหรัฐอเมริกา)
ความยาว: 116 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 120 ล้านเหรียญสหรัฐ
ทำเงิน: 401.7 ล้านเหรียญสหรัฐ
ผจญภัยล่าขุมทรัพย์สุดขอบโลก (อังกฤษ: Uncharted) เป็นภาพยนตร์แอ็กชันผจญภัยสัญชาติอเมริกันในปี ค.ศ. 2022 กำกับโดยรูเบน เฟลสเชอร์ จากบทภาพยนตร์โดยราฟ ลี จัดกินส์, อาร์ต มาร์คัม และแมตต์ ฮอลโลเวย์ สร้างจากแฟรนไชส์วิดีโอเกมชื่อเดียวกันที่พัฒนาโดยนอติด็อก และเผยแพร่โดยโซนี่ อินเตอร์แอ็กทีฟ เอนเตอร์เทนเมนต์ นำแสดงโดยทอม ฮอลแลนด์ ในบทเนธาน เดรก และมาร์ก วาห์ลเบิร์ก ในบทวิคเตอร์ ซุลลิแวน โดยมี Sophia Ali, Tati Gabrielle และอันโตนิโอ บันเดรัส เป็นนักแสดงสมทบ ในภาพยนตร์เรื่องนี้ เนธาน (ทอม) ได้รับการว่าจ้างจากวิคเตอร์ (มาร์ค) ในการแข่งขันกับมหาเศรษฐีซันติอาโก มอนกาดา (อันโตนิโอ) และหัวหน้าทหารรับจ้าง โจ แบรดด็อค (ทาติ) เพื่อตามหาสมบัติในตำนานของคณะเดินทางแมกเจลแลน
ภาพยนตร์เรื่องนี้เข้าสู่การพัฒนาในปี ค.ศ. 2008 โดยผู้อำนวยการสร้าง Avi Arad ระบุว่าเขาจะทำงานร่วมกับโซนี่พิคเจอร์สเอ็นเตอร์เทนเมนต์ เพื่อพัฒนาภาพยนตร์ที่ดัดแปลงจากแฟรนไชส์วิดีโอเกม จากนั้นอยู่ในขั้นตอนการพัฒนาโดยมีผู้กำกับ ผู้เขียนบท และนักแสดงนำหลายคนเข้าร่วม ผู้สร้างภาพยนตร์ เดวิด โอ. รัสเซล, นีล เบอร์เกอร์, เซธ กอร์ดอน, แดน ทราคเทนเบิร์ก, ชอว์น เลวี และทราวิส ไนท์ ได้รับการเซ็นสัญญาให้มากำกับในตอนแรก ขณะที่ มาร์ก วาห์ลเบิร์ก ถูกกำหนดให้แสดงเป็นเดรกในช่วงแรกของการพัฒนา ทอม ฮอลแลนด์ได้รับเลือกให้แสดงเป็นเดรกในเดือนพฤษภาคม ค.ศ. 2017 และเฟลสเชอร์ได้รับการว่าจ้างให้เป็นผู้กำกับในช่วงต้นปี ค.ศ. 2020 เริ่มถ่ายทำในเดือนมีนาคม ค.ศ. 2020 แต่การถ่ายทำหยุดชะงักเนื่องจากการระบาดทั่วของโควิด-19 ก่อนจะกลับมาถ่ายทำต่อในเดือนกรกฎาคมและเสร็จสิ้นการถ่ายทำในเดือนตุลาคมปีเดียวกัน โดยมีสถานที่ถ่ายทำได้แก่ บอสตัน นิวยอร์กซิตี บาร์เซโลนา และเคียมบา
เดิมมีกำหนดฉายในวันที่ 18 ธันวาคม ค.ศ. 2020 แต่ภาพยนตร์เรื่องนี้ประสบปัญหาความล่าช้าอย่างมากเนื่องจากการระบาดทั่วของโควิด-19 ในที่สุดก็ฉายรอบปฐมทัศน์ที่โคลีเซียมในบาร์เซโลนาในวันจันทร์ที่ 7 กุมภาพันธ์ ค.ศ. 2022 และเข้าฉายในโรงภาพยนตร์ในสหรัฐอเมริกาโดยโซนี่พิคเจอร์สรีลีสซิง ในวันศุกร์ที่ 18 กุมภาพันธ์
บุศย์สิริ รัตนาไพศาลสุข

| บุศย์สิริ รัตนาไพศาลสุข |
| --- | --- |
เกิด: 22 กรกฎาคม พ.ศ. 2532 (35 ปี) โกมลทิพย์ รัตนาไพศาลสุข กรุงเทพมหานคร ประเทศไทย
คู่สมรส: ไตร (2565−ปัจจุบัน)
อาชีพ: นักแสดง พิธีกร
ปีที่แสดง: พ.ศ. 2554−ปัจจุบัน
ผลงานเด่น: ดารกา - เวียงร้อยดาว (2557)
สังกัด: สถานีวิทยุโทรทัศน์ไทยทีวีสีช่อง 3 (2557−2563)
บุศย์สิริ รัตนาไพศาลสุข (เกิด 22 กรกฎาคม พ.ศ. 2532) ชื่อเล่น บุศ เป็นนักแสดงและพิธีกรชาวไทย เริ่มเข้าสู่วงการบันเทิงจากการประกวด Pantene Star Search in Star Stage พ.ศ. 2554 ได้รับตำแหน่งรองชนะเลิศอันดับ 1 และมีผลงานละครแจ้งเกิดจากบทนางร้ายในละครเรื่อง เวียงร้อยดาว รับบท “ดารกา“
การศึกษา

จบจากโรงเรียนราชินีบน
จบปริญญาตรี คณะจิตวิทยา จุฬาลงกรณ์มหาวิทยาลัย ได้รับเกียรตินิยมอันดับ 1
จบปริญญาโท คณะบริหารธุรกิจ มหาวิทยาลัยรังสิต
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2557 | เวียงร้อยดาว | ดารกา |
| 2557 | ลูกทาส | แดง กัลยา |
| 2557 | รากบุญ 2 รอยรักแรงมาร | จินดา  (รับเชิญ) |
| 2560 | เพชรกลางไฟ | หม่อมเจ้าหญิงอรุณวาสี (ท่านหญิงเล็ก) |
| 2560 | รักหลงโรง | เนตรดารา |
| 2561 | ดั่งพรหมลิขิตรัก | บุษยา รามณรงค์เดช (บุษ) |
| 2561 | ชาติเสือพันธุ์มังกร | เตียฮุ่ยหลิง |
| 2562 | ซีรีส์ชุด ลูกผู้ชาย ตอน เพชร | ปริม |
| 2563 | ร้อยเล่ห์มารยา | เพื่อนเอมที่เชียงใหม่ (รับเชิญ) |
| 2564 | สุดร้ายสุดรัก | ดาริกา |
| 2565 | อ้อมฟ้าโอบดิน | น้ำปิง (รับเชิญ) |
| 2565 | 4 หล่อขอสืบ |  |
ละครโทรทัศน์ทั้งหมดด้านล่างนี้ออกอากาศทางช่อง 8
| ปี | เรื่อง | บทบาท |
| --- | --- | --- |
| 2564 | เรยา | คุณนายที่ 3 เหม่เกว่ /โรส (รับเชิญ) |
| 2565 | เล่ห์ลุนตยา | (รับเชิญ) |
ละครโทรทัศน์ทั้งหมดด้านล่างนี้ออกอากาศทางช่องเวิร์คพอยท์
| ปี | เรื่อง | บทบาท |
| --- | --- | --- |
| 2559 | หน้ากากนางเอก | เวฬุยา (มะม่วง) |
ผลงาน > พิธีกร

พิธีกรรายการ the poll  สถานีวิทยุโทรทัศน์ไทยทีวีสีช่อง 3
พิธีกรภาคสนามรายการผู้หญิงถึงผู้หญิง  สถานีวิทยุโทรทัศน์ไทยทีวีสีช่อง 3
พิธีกรภาคสนามรายการ FOOD FUN FAIR  โมเดิร์นไนน์ทีวี
ผลงาน > รางวัลที่เคยได้รับ

รองชนะเลิศอันดับ 1 การประกวด Pantene Star Search in Star Stage ปี 2011
แหล่งข้อมูลอื่น

บุศย์สิริ รัตนาไพศาลสุข ที่อินสตาแกรม
เอฟเอพรีเมียร์ลีก ฤดูกาล 1994–95

| --- | --- |
วันที่: 20 สิงหาคม 1994 - 10 พฤษภาคม 1995
ทีมชนะเลิศ: แบล็กเบิร์นโรเวอส์ แชมป์พรีเมียร์ลีกสมัยที่ 1 แชมป์ลีกสูงสุด สมัยที่ 3
ตกชั้น: คริสตัลพาเลซ นอริชซิตี เลสเตอร์ซิตี อิปสวิชทาวน์
ยูฟ่าแชมเปียนส์ลีก: แบล็กเบิร์นโรเวอส์
จำนวนนัด: 462
จำนวนประตู: 1,195 (2.59 ประตูต่อนัด)
ชนะติดต่อกัน มากที่สุด: 7 นัด
จำนวนผู้ชมสูงสุด: 43,868 คน แมนเชสเตอร์ยูไนเต็ด - เชฟฟีลด์เวนส์เดย์ (7 พฤษภาคม 1995)
จำนวนผู้ชมต่ำสุด: 5,268 คน วิมเบิลดัน - แมนเชสเตอร์ซิตี (21 มีนาคม 1995)
← 1993–94 1995–96 → 
เอฟเอพรีเมียร์ลีก ฤดูกาล 1994–95 (รู้จักกันในชื่อ เอฟเอ คาร์ลิ่ง พรีเมียร์ชิพ ด้วยเหตุผลด้านผู้สนับสนุน) เป็นฤดูกาลที่สามของพรีเมียร์ลีก ซึ่งเป็นลีกสูงสุดของฟุตบอลอาชีพในอังกฤษ เนื่องจากมีการตัดสินใจลดจำนวนสโมสรในเอฟเอพรีเมียร์ลีกจาก 22 ทีมเหลือ 20 ทีมเริ่มตั้งแต่ฤดูกาลถัดไป ทำให้มีสโมสรตกชั้นรวมทั้งหมด 4 สโมสร
ภาพรวม > การซื้อขาย

ก่อนเริ่มฤดูกาลสถิติการซื้อขายของอังกฤษถูกทำลายเมื่อแบล็กเบิร์นโรเวอส์ ภายใต้การนำของมหาเศรษฐีแจ็ก วอล์กเกอร์ จ่ายเงิน 5 ล้านปอนด์สำหรับค่าตัวของคริส ซัตตัน กองหน้าของนอริชซิตี วัย 21 ปี แต่สถิตินั้นถูกทำลายอีกครั้งในเดือนมกราคมเมื่อแมนเชสเตอร์ยูไนเต็ดจ่ายเงิน 6 ล้านปอนด์สำหรับค่าตัวของแอนดี้ โคลกองหน้าของนิวคาสเซิลยูไนเต็ด ในข้อตกลงที่คีธ กิลเลสพีซึ่งมีค่าตัว 1 ล้านปอนด์ย้ายสลับไปนิวคาสเซิล
การซื้อขายที่สำคัญอื่น ๆ ก่อนและระหว่างฤดูกาล 1994-95 ได้แก่ วินนี่ แซมเวย์ส (ทอตนัมฮอตสเปอร์ ไปเอฟเวอร์ตัน, 2 ล้านปอนด์), เดวิด โรคาสเซิล (แมนเชสเตอร์ซิตี ไป เชลซี, 1.25 ล้านปอนด์), เยือร์เกิน คลินส์มันน์ (โมนาโกไปทอตนัมฮอตสเปอร์, 2 ล้านปอนด์), จอห์น สเกลส์ (วิมเบิลดันไปลิเวอร์พูล 3 ล้านปอนด์) และพอล คิตสัน (ดาร์บีเคาน์ตีไปนิวคาสเซิลยูไนเต็ด 2.2 ล้านปอนด์)
ภาพรวม > สรุป

แชมป์ตกเป็นของแบล็กเบิร์นโรเวอส์ ซึ่งแชมป์ล่าสุดของพวกเขาคือในปี ค.ศ. 1914 และเป็นแชมป์รายการใหญ่ครั้งแรกในรอบ 67 ปี (ครั้งล่าสุดคือเอฟเอคัพ ฤดูกาล 1927–28) ทีมของเคนนี ดัลกลิชคว้าแชมป์ในวันสุดท้ายของฤดูกาล แม้จะพ่ายให้กับสโมสรเก่าอย่างลิเวอร์พูล 1-2 ที่แอนฟีลด์ ขณะที่คู่แข่งอย่างแมนเชสเตอร์ ยูไนเต็ดทำได้เพียงเสมอกับเวสต์แฮม ยูไนเต็ด 1-1 ที่บุลินกราวนด์ นี่หมายความว่าแบล็กเบิร์นโรเวอส์ผ่านเข้าไปแข่งฟุตบอลยูโรเปียนคัพเป็นครั้งแรกในประวัติศาสตร์ของพวกเขา ขณะที่แมนเชสเตอร์ยูไนเต็ดซึ่งจบด้วยตำแหน่งรองแชมป์เข้าไปแข่งยูฟ่าคัพโดยห่างกันเพียงแต้มเดียว
นอกจากนี้ทีมที่ผ่านเข้ารอบคัดเลือกยูฟ่าคัพ ยังมี นอตทิงแฮมฟอเรสต์ (ซึ่งจบอันดับสามในฤดูกาลแรกหลังจากกลับสู่พรีเมียร์ลีก), ลิเวอร์พูล (จบอันดับสี่และคว้าแชมป์ลีกคัพสมัยที่ห้า) และอันดับห้าคือลีดส์ยูไนเต็ด
จำนวนทีมในลีกสำหรับฤดูกาลถัดไปจะลดลงเหลือ 20 ทีม ซึ่งทำได้โดยการเพิ่มจำนวนทีมตกชั้นเป็นสี่ทีม และลดจำนวนทีมที่เลื่อนชั้นจากดิวิชัน 1 เหลือสองทีม
รวมวงธงไชยคอนเสิร์ต

| --- | --- |
คอนเสิร์ตโดยธงไชย แมคอินไตย์

สถานที่จัด: อิมแพ็ค อารีน่า เมืองทองธานี
โปรดิวเซอร์: บริษัท จีเอ็มเอ็ม แกรมมี่ จำกัด (มหาชน)
รวมวงธงไชยคอนเสิร์ต ตอน สุขใจนักเพราะรักคำเดียว  เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2559 โดยแสดงที่  อิมแพ็ค อารีน่า เมืองทองธานี จำนวน 3 รอบ ระหว่างวันที่ 27 - 28 กุมภาพันธ์ 2559 โดยมีแขกรับเชิญที่ไม่เคยขึ้นเวทีคอนเสิร์ตด้วยกันมาก่อน เช่น โจอี้ บอย, ใหม่ ดาวิกา, พลอยชมพู, มาตัง, วง 25hours, ต้า และ สอง พาราด็อกซ์  เป็นต้น ซึ่งมีผู้ชมกว่า 3 หมื่นคน  และนอกจากเป็นครั้งแรกของคอนเสิร์ตธงไชยที่ทางบริษัท จีเอ็มเอ็ม แกรมมี่ มีการถ่ายทอดสดบางช่วงให้ผู้ชมทั่วโลกทางยูทูบ และถ่ายทอดสดทั่วไทยทางโทรทัศน์ช่อง GMM25 และ Fan TV และ ดีวีดีบันทึกการแสดงสด วางจำหน่ายวันที่ 28 กรกฎาคม พ.ศ. 2559
ซิงเกิล

เพลงสุขใจ แต่งโดย  ต้า พาราด็อกซ์
เพลงรักคำเดียว แต่งโดย แหลม 25hours
การแสดง

รอบการแสดงคอนเสิร์ต
| รอบการแสดง | วันแสดง   | ราคาบัตร |
| --- | --- | --- |
| 3 รอบ | เสาร์ 27 กุมภาพันธ์ 2559 เวลา 15.00 น. | ชั้น 1   4.000 / 5,000 / 6,000 ชั้น 2  3,500  ชั้น 3 1,000 / 1,500 |
| 3 รอบ | เสาร์ 27 กุมภาพันธ์ 2559 เวลา 19.30 น. | ชั้น 1   4.000 / 5,000 / 6,000 ชั้น 2  3,500  ชั้น 3 1,000 / 1,500 |
| 3 รอบ | อาทิตย์ 28 กุมภาพันธ์ 2559 เวลา 15.00 น. | ชั้น 1   4.000 / 5,000 / 6,000 ชั้น 2  3,500  ชั้น 3 1,000 / 1,500 |
หมายเหตุ
ผู้สนับสนุนหลัก ธนาคารไทยพาณิชย์ / เมืองไทยประกันชีวิต / Dao Coffee / Dtac reward
แขกรับเชิญ

ในคอนเสิร์ต รวมวงธงไชยคอนเสิร์ต ตอน สุขใจนักเพราะรักคำเดียว มีการแบ่งแขกรับเชิญออกเป็น 3 ช่วง ดังต่อไปนี้
สายโจ๊ะ
อภิสิทธิ์ โอภาสเอี่ยมลิขิต (โจอี้ บอย)
ญานนีน ภารวี ไวเกล (พลอยชมพู)
ระดับดาว ศรีระวงศ์ (มาตัง The Star 11)
สายโดด
25 Hours
สมพล รุ่งพาณิชย์ (แหลม)
ประทีป สิริอิสสระนันท์ (โฟร์)
ปิยวัฒน์ มีเครือ (ปู๋)
เอกศิริ กำบังภัย (บัง)
กฤตพงศ์ สกุลนามอเนก (จ๊อบ)
Paradox
อิทธิพงศ์ กฤดากร ณ อยุธยา (ต้า)
จักรพงศ์ สิริริน (สอง)
ชาญณรงค์ วังเย็น (อ๊อฟ)
นัทธา กมลรัตนกุล (เก่ง)
สายแดนซ์
ดาวิกา โฮร์เน่ (ใหม่)
บทเพลงในคอนเสิร์ต และโชว์

สำหรับบทเพลงในคอนเสิร์ต
| 0 | 1 | 2 | 3 |
| --- | --- | --- | --- |
| ลำดับ | เพลง | ผู้ร้อง / แขกรับเชิญ | รูปแบบ |
| 1 | บอกว่าอย่าน่ารัก | เบิร์ด | ร้อง เต้น |
| 2 | หมั่นคอยดูแลและรักษาดวงใจ + อยากบอกรัก + ช่วยรับที + หยดน้ำ + คู่แท้ | เบิร์ด | Medley เพลงช้าทำเป็นแนวสนุก |
| 3 | เรามา Sing + ครั้งเดียวไม่พอ + ลองซิจ๊ะ + ให้ท่า + แก้วตา - แก้วโตว | เบิร์ด | Medley ผสมทุกเพลงเข้ากับเพลง เรามา Sing |
| 4 | สาวรำวง + โด เร มี + หางเครื่อง | พลอยชมพู & มาตัง | สายโจ๊ะ ร้อง เต้น |
| 5 | ยกมือขึ้น | โจอี้บอย & เบิร์ด | สายโจ๊ะ ร้อง |
| 6 | อย่าต่อรองหัวใจ / เหมือนเป็นคนอื่น + เงียบ ๆ คนเดียว / ถ่านไฟเก่า / เสียงกระซิบ | เบิร์ด & โจอี้บอย & พลอยชมพู & มาตัง | รำวง ธงไชย ร้อง + ให้คนดูร่วมเต้นในลานข้างเวที |
| 7 | คนบ้านเดียวกัน + คิดฮอด | เบิร์ด & โจอี้บอย & พลอยชมพู & มาตัง | รำวง ธงไชย ร้อง เต้น |
| 8 | โอ้ละหนอ...My Love | โจอี้บอย & พลอยชมพู & มาตัง | สายโจ๊ะ ร้อง เต้น |
| 9 | คิดถึงทุกเวลา + ไม่เคย | เบิร์ด & 25 Hours | สายโดด ร้อง |
| 10 | รักคำเดียว | เบิร์ด & 25 Hours | สายโดด ร้อง |
| 11 | เธอที่รัก | เบิร์ด & Paradox & 25 Hours | สายโดด ร้อง |
| 12 | สุขใจ | เบิร์ด & Paradox & 25 Hours | สายโดด ร้อง |
| 13 | คู่กัด + พริกขี้หนู | เบิร์ด & Paradox & 25 Hours | สายโดด ร้อง |
| 14 | ยินดีที่ไม่รู้จัก | Paradox & 25 Hours | สายโดด ร้อง |
| 15 | สบาย สบาย | Paradox & 25 Hours | สายโดด ร้อง |
| 16 | That's The Way (I like it) + Simon Says + Y.M.C.A | เบิร์ด | สายแดนซ์ Medley เพลงสากล |
| 17 | มาทำไม | เบิร์ด & ใหม่ ดาวิกา | สายแดนซ์ ร้อง เต้น |
| 18 | ควักหัวใจ | ใหม่ ดาวิกา | สายแดนซ์ ร้อง เต้น |
| 19 | สาวอีสานรอรัก + ฉันทนาที่รัก + สามสิบยังแจ๋ว + ภูมิแพ้กรุงเทพ | เบิร์ด | สายแดนซ์ Medley ลูกทุ่ง + Intro เพลงแดนซ์ฮิตของแกรมมี่ |
| 19 | ขอใจเธอแลกเบอร์โทร | เบิร์ด & ใหม่ ดาวิกา | สายแดนซ์ Medley ลูกทุ่ง + Intro เพลงแดนซ์ฮิตของแกรมมี่ |
| 20 | รักคำเดียว | เบิร์ด | ร้อง เต้น |
| 21 | Too Much So Much Very Much | เบิร์ด & ใหม่ ดาวิกา & มาตัง & พลอยชมพู & โจอี้ บอย & Paradox & 25 Hours | ร้อง เต้น ทำดนตรีใหม่ ปิดคอนเสิร์ต |
กิจกรรม

4 พฤศจิกายน 2558 แถลงข่าวคอนเสิร์ต ณ ตึก GMM
คิโนะ มาโกโตะ

| เซเลอร์จูปิเตอร์ |
| --- | --- |
ตัวละครใน เซเลอร์มูน

ปรากฏครั้งแรก: มังงะ เซเลอร์มูน ตอนที่ 5, "มาโกโตะ - เซเลอร์จูปิเตอร์"
สร้างโดย: นาโอโกะ ทาเคอุจิ
ให้เสียงโดย: ญี่ปุ่น:   เอมิ ชิโนฮาระ   อามิ โคชิมิซึ (เซเลอร์มูน คริสตัล)   อังกฤษ:   อแมนด้า เซลีน มิลเลอร์ (Viz) ซูซาน โรมัน (DiC & CWi)   ไทย:   ฉันทนา ธาราจันทร์ อรุณี นันทิวาส สุลักษณา เทพหัสดิน ณ อยุธยา อธิตญา บุรณนัฏ
คิโนะ มาโกโตะ (ญี่ปุ่น: 木野 まこと; โรมาจิ: Kino Makoto; อังกฤษ: Makoto Kino) หรือเซเลอร์จูปิเตอร์ (ญี่ปุ่น: セーラージュピター; โรมาจิ: Sērā Jupitā; อังกฤษ: Sailor Jupiter) เป็นตัวละครสมมุติจากซีรีส์หนังสือการ์ตูนญี่ปุ่นเรื่องเซเลอร์มูน สร้างโดย นาโอโกะ ทาเคอุจิ
ลักษณะ

สาวน้อยคนนี้สามารถแปลงร่างเป็นเซเลอร์จูปิเตอร์ (Sailor Jupiter) ได้ เธอย้ายมาเรียนที่โรงเรียนเดียวกับอุซางิและอามิ ตอนกลางเทอม มัทยมศึกษาปีที่ 2 เป็นคนตัวสูง นิสัยค่อนข้างกล้าอย่างมุทะลุ และแข็งแกร่ง มองดูเหมือนจะน่ากลัวแต่มาโกโตะก็เป็นคนอ่อนโยนและเสียสละได้ทุกอย่าง เธอมักพูดถึงรุ่นพี่ที่เธอเคยหลงรักและถูกพลาดรักอยู่บ่อย ๆ และบอกว่าสักวันจะเป็นผู้หญิงเท่ ๆ แบบฮารุกะให้ได้
คุณบิดาและคุณมารดาของมาโกโตะเสียชีวิตจากอุบัติเหตุเครื่องบินตก เธอจึงต้องอาศัยอยู่ในอพาร์ตเมนต์เล็ก ๆ คนเดียวและช่วยเหลือตัวเองมาตลอด ทำให้เธอรักเพื่อนเหมือนครอบครัว
มาโกโตะเป็นคนที่ทำอาหารเก่ง ทำเป็นงานบ้านงานเรือนแทบทุกอย่างและรักการปลูกต้นไม้เป็นชีวิต ทำให้อพาร์ตเมนต์ที่เธออยู่เต็มไปด้วยไม้ดอกไม้ประดับอย่างแปลก ๆ นอกจากนี้ ตั้งแต่เธอเข้ามาอยู่ในชมรมพฤกษศาสตร์ของโรงเรียน เธอก็ช่วยทำให้ชมรมนี้มีต้นไม้พันธุ์ใหม่ เพิ่มขึ้นมาเรื่อย ๆ
ข้อมูลส่วนตัว

ปรากฏตัวตั้งแต่ตอนที่ : 25 (อนิเมะภาคแรก) มังงะ เล่มที่ 5 มาโกโตะ เซเลอร์จูปิเตอร์
อายุ : 14 ปี (ภาคแรก R) / 15 ปี (ภาค S SuperS) / 16 ปี (ภาค Sailor Stars)
ส่วนสูง : 169 ซม.-172.5ซม. (ภาคแรก) / 177 ซม. (ภาค Sailor Stars)
น้ำหนัก : 56 กก.
วันเกิด : 5 ธันวาคม
ราศี : ธนู
อัญมณีประจำราศี : เทอร์ควอยซ์
กรุ๊ปเลือด : O
ครอบครัว : พ่อแม่เสียชีวิตจากเหุตการณ์เครื่องบินตก
สีที่ชอบ : สีเขียว สีชมพู
ของกินที่ชอบ : เชอร์รี่พาย มีตโลฟ
ของกินที่ไม่ชอบ : ไม่มี
สิ่งที่ไม่ชอบ : เสียงเครื่องบิน คนขี้โกง
วิชาที่ชอบ : คหกรรม
วิชาที่ไม่ชอบ : ฟิสิกส์
งานอดิเรก : ช้อปปิ้ง ทำอาหาร ต่อรองราคา อ่านนิยายรัก ตามจีบหนุ่มในฝัน ดูแลต้นไม้
เรื่องถนัด : ต่อสู้
ความฝันในอนาคต : เป็นเจ้าสาว เปิดร้านเค้ก เปิดร้านขายดอกไม้
เซเลอร์จูปิเตอร์

อัศวินผู้กล้าแกร่ง ตัวแทนแห่งดาวพฤหัสบดี ใช้พลังสายฟ้า โจมตีศัตรู สีประจำตัวคือ สีเขียว และสีกุหลาบ
เซเลอร์จูปิเตอร์ > บทขานชื่อ

"อัศวินผู้กล้าแกร่ง ผู้พิทักษ์ดาวพฤหัส ดวงดาวแห่งสายฟ้า เซเลอร์จูปิเตอร์"
เซเลอร์จูปิเตอร์ > ท่าแปลงร่าง

Jupiter Power Make-Up (จูปิเตอร์ พาวเวอร์ เมคอัพ)
ปรากฏในหนังสือการ์ตูน (พลังจูปิเตอร์ จงสำแดงฤทธิ์ ณ บัดนี้ ), อนิเมะคลาสสิค (มนต์แห่งจูปิเตอร์ จงสำแดงฤทธา ณ บัดนี้), อนิเมะคริสตัล (มนต์แห่งจูปิเตอร์ จงสำแดงฤทธา ณ บัดนี้), ละครโทรทัศน์
Jupiter Star Power Make-Up (จูปิเตอร์ สตาร์ พาวเวอร์ เมคอัพ)
ปรากฏในหนังสือการ์ตูน (พลังจูปิเตอร์ จงสำแดงฤทธิ์ ณ บัดนี้ ), อนิเมะคลาสสิค (มนต์ดวงดาวแห่งจูปิเตอร์ จงสำแดงฤทธา ณ บัดนี้), อนิเมะคริสตัล (มนต์ดวงดาวแห่งจูปิเตอร์ จงสำแดงฤทธา ณ บัดนี้)
Jupiter Planet Power Make-Up (จูปิเตอร์ แพลเน็ต พาวเวอร์ เมคอัพ)
ปรากฏในหนังสือการ์ตูน, อนิเมะคริสตัล (มนต์ดาวพระเคราะห์จูปิเตอร์ จงสำแดงฤทธา ณ บัดนี้)
Jupiter Crystal Power Make-Up (จูปิเตอร์ คริสตัล พาวเวอร์ เมคอัพ)
ปรากฏในหนังสือการ์ตูน, อนิเมะคลาสสิค (อำนาจศักดิ์สิทธิ์แห่งจูปิเตอร์ จงสำแดงฤทธา ณ บัดนี้ (ภาค Ss) / มนต์ดวงดาวแห่งจูปิเตอร์ จงสำแดงฤทธา ณ บัดนี้ (ภาค Star))